[ca] Aquesta tesi doctoral analitza el treball col·laboratiu entre fisioterapeutes i mestres en el context educatiu de la regió de Valparaíso, Xile, amb un enfocament en com es desenvolupa la interacció professional en aquesta col·laboració orientada a enfortir el desenvolupament d'aules inclusives. La investigació es situa en un escenari on els fisioterapeutes, com a professionals no docents, s'han incorporat a l'àmbit escolar per enriquir i diversificar els processos d'ensenyament-aprenentatge, emprant el moviment com una eina pedagògica accessible a tot l'alumnat. Malgrat els avenços normatius que promouen aquesta col·laboració, la implementació de pràctiques col·laboratives afronta importants desafiaments, com la manca de formació pedagògica en fisioterapeutes i l'absència de temps formal de coordinació entre aquests professionals i el professorat. La tesi adopta una metodologia qualitativa seqüencial, amb una primera fase fenomenològica, utilitzant entrevistes semiestructurades individualitzades; i una segona fase observacional, mitjançant l'observació no participant. La població objectiu inclou mestres i fisioterapeutes que treballen conjuntament en els processos didàctico-organitzatius d'ensenyament-aprenentatge. El mostreig va ser intencional i es va conformar per 12 parelles en la primera fase i 11 en la segona. Mitjançant l'anàlisi de discurs i l'observació, s'identifiquen punts coincidents entre fisioterapeutes i mestres respecte les fortaleses del treball col·laboratiu interprofessional, destacant el desenvolupament professional conjunt, la incorporació del moviment en els continguts acadèmics i l'aprenentatge per modelatge, comptant amb un model de col·laboració dins l'aula. Malgrat això, també es detecten discrepàncies entre les percepcions dels professionals i la realitat a les aules. Ambdós grups reconeixen el valor del treball conjunt en el procés d'ensenyament-aprenentatge i en la inclusió de tot l'alumnat, especialment d´aquells que no aprenen amb mètodes convencionals; no obstant això, mencionen barreres significatives, com la manca de temps per planificar i coordinar-se, i l'absència d'una estructura que promogui una col·laboració constant. Malgrat aquests obstacles, els resultats indiquen que, quan la col·laboració s'implementa adequadament, genera un impacte positiu en la qualitat educativa, afavorint una major participació i motivació de l'alumnat. En resposta a aquests descobriments, la tesi proposa una guia pràctica per enfortir i sistematitzar el treball col·laboratiu interprofessional, oferint recomanacions clau per millorar la coordinació, la formació i la sostenibilitat d'aquestes pràctiques en el sistema educatiu xilè. La tesi conclou que, tot i que existeixen barreres importants per a la implementació d'aquesta pràctica pedagògica, la col·laboració entre fisioterapeuta i mestre enriqueix els processos educatius i facilita aprenentatges significatius. Aquesta pràctica és essencial per abordar la diversitat estudiantil i promoure l'èxit educatiu, i el seu enfortiment podria contribuir a la construcció d'un sistema educatiu més inclusiu i equitatiu.

[en] This doctoral thesis analyzes collaborative work between physiotherapists and teachers in the educational context of the Valparaíso region, Chile, focusing on how professional interaction develops in this collaboration aimed at strengthening the development of inclusive classrooms. The research is situated in a context where physiotherapists, as non-teaching professionals, have been integrated into the school environment to enrich and diversify teaching-learning processes, using movement as a pedagogical tool accessible to all students. Despite regulatory advancements promoting this collaboration, the implementation of collaborative practices faces significant challenges, such as the lack of pedagogical training for physiotherapists and the absence of formal coordination time between these professionals and teachers. The thesis adopts a sequential qualitative methodology, with a first phenomenological phase, using individualized semi-structured interviews, and a second observational phase, employing non-participant observation. The target population includes teachers and physiotherapists working together in the didactic-organizational processes of teaching and learning. The sampling was intentional and consisted of 12 pairs in the first phase and 11 in the second. Through discourse analysis and observation, common points between physiotherapists and teachers have been identified regarding the strengths of interprofessional collaborative work, highlighting joint professional development, the incorporation of movement into academic content, and learning through modeling, with a collaboration model within the classroom. Despite this, discrepancies are also detected between professionals' perceptions and the reality in classrooms. Both groups recognize the value of joint work in the teaching-learning process and in including all students, especially those who do not learn through conventional methods; however, they mention significant barriers, such as lack of time for planning and coordination and the absence of a structure that promotes continuous collaboration. Despite these obstacles, the results indicate that when collaboration is implemented effectively, it has a positive impact on educational quality, fostering greater student participation and motivation. In response to these findings, the thesis proposes a practical guide to strengthen and systematize interprofessional collaborative work, offering key recommendations to improve coordination, training, and sustainability of these practices in the Chilean educational system. The thesis concludes that, although there are significant barriers to implementing this pedagogical practice, the collaboration between physiotherapists and teachers enriches educational processes and facilitates meaningful learning. This practice is essential for addressing student diversity and promoting educational success, and its enhancement could contribute to the development of a more inclusive and equitable educational system.